CELEX: 32015D1310
Language: lt
Date: 1438041600000
Title: 2015 m. liepos 28 d. Komisijos įgyvendinimo sprendimas (ES) 2015/1310, kuriuo dėl Koi herpes virusine (KHV) liga neužkrėstos teritorijos statuso suteikimo visai Kroatijos teritorijai iš dalies keičiamas Sprendimo 2009/177/EB I priedas (Tekstas svarbus EEE)

30.7.2015   
            
            
               LT
            
            
               Europos Sąjungos oficialusis leidinys
            
            
               L 200/17
            
         KOMISIJOS ĮGYVENDINIMO SPRENDIMAS (ES) 2015/1310
   2015 m. liepos 28 d.
   kuriuo dėl Koi herpes virusine (KHV) liga neužkrėstos teritorijos statuso suteikimo visai Kroatijos teritorijai iš dalies keičiamas Sprendimo 2009/177/EB I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 49 straipsnio 1 ir 3 dalis,
   kadangi:
   
               (1)
            
            
               Komisijos sprendime 2009/177/EB (2) pateiktas valstybių narių, zonų ir teritorinių vienetų, kuriems taikomos patvirtintos priežiūros programos, susijusios su viena arba daugiau neegzotinių ligų, išvardytų Direktyvos 2006/88/EB IV priedo II dalyje, sąrašas. Sprendime 2009/177/EB taip pat nustatytas valstybių narių, zonų ir teritorinių vienetų, paskelbtų viena ar daugiau iš šių ligų neužkrėstomis teritorijomis, sąrašas;
            
         
               (2)
            
            
               Sprendimo 2009/177/EB I priedo C dalyje nustatytas valstybių narių, zonų ir teritorinių vienetų, paskelbtų viena ar daugiau iš šių neegzotinių ligų neužkrėstomis teritorijomis, sąrašas;
            
         
               (3)
            
            
               Kroatija pateikė Komisijai deklaraciją dėl visos Kroatijos teritorijos pripažinimo Koi herpes virusine (KHV) liga neužkrėsta teritorija. Iš pateiktos informacijos matyti, kad pagal Direktyvos 2006/88/EB 49 straipsnio 1 dalies reikalavimus Kroatija atitinka tokios deklaracijos pateikimo sąlygas, nustatytas tos direktyvos V priedo I dalyje;
            
         
               (4)
            
            
               be to, iš Komisijai pateiktos papildomos informacijos matyti, kad Kroatija, siekdama apsisaugoti nuo pasyvaus užkrato plitimo iš kaimyninių valstybių narių ar kaimyninių trečiųjų šalių, kurios laikomos užkrėstomis KHV, sukūrė atitinkamas apsaugos zonas, kurios apima dalį Dunojaus ir Savos upių baseinų. Atsižvelgiant į su KHV susijusią epidemiologinę padėtį kaimyninėse šalyse, šie baseinai turėtų būti laikomi didelės rizikos zonomis ir juose turėtų būti vykdoma tikslinė priežiūra, laikantis pagal Direktyvos 2006/88/EB 49 straipsnio 3 dalį priimtų reikalavimų;
            
         
               (5)
            
            
               iš Kroatijos pateiktos informacijos matyti, kad pateikta deklaracija atitinka visus liga neužkrėstos valstybės narės deklaracijos reikalavimus, nustatytus Direktyvoje 2006/88/EB ir Sprendime 2009/177/EB. Todėl visa Kroatijos teritorija turėtų būti paskelbta Koi herpes virusine (KHV) liga neužkrėsta teritorija;
            
         
               (6)
            
            
               todėl Sprendimo 2009/177/EB I priedo C dalis turėtų būti atitinkamai iš dalies pakeista;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2009/177/EB I priedo C dalis iš dalies keičiama pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. liepos 28 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 328, 2006 11 24, p. 14.
   
      (2)  2008 m. spalio 31 d. Komisijos sprendimas 2009/177/EB, kuriuo įgyvendinama Tarybos direktyva 2006/88/EB dėl priežiūros ir likvidavimo programų ir valstybių narių, zonų ir teritorinių vienetų ligos neapimtos teritorijos statuso (OL L 63, 2009 3 7, p. 15).
   
      PRIEDAS
      Sprendimo 2009/177/EB I priedo C dalis, su Koi herpes virusine (KHV) liga susijusi eilutė pakeičiama taip:
      
         
                     „Koi herpes virusinė (KHV) liga
                  
                  
                     Kroatija
                  
                  
                     HR
                  
                  
                     Visa teritorija
                  
               
                     Airija
                  
                  
                     IE
                  
                  
                     Visa teritorija
                  
               
                     Jungtinė Karalystė
                  
                  
                     UK
                  
                  
                     Šiaurės Airijos teritorija“